Public procurement notice: Contract Award Notice
Published: 2021-03-26
Buyer: Национална служба за охрана
Country: BG
Contract type: Supplies
Procedure: Open procedure
CPV classification: 34110000: Passenger cars
Award criteria: The most economic tender

Technical requirements: Доставка на 10 броя фабрично нови леки автомобили съгласно техническа спецификация към документацията за участие.
Леките автомобили да са от една марка и модел и да са произведени през 2020 г. За срока на предложената гаранция на леките автомобили участникът, определен за изпълнител, следва да осъществява за своя сметка и в своите сервизи необходимите за валидността на гаранцията ремонти на леките автомобили, свързани с отстраняване на гаранционни или производствени дефекти. Единствено техническото обслужване при определен пробег на леките автомобили в гаранционния срок се извършва във ведомствения сервиз на възложителя, което включва само подмяна на крушки, предпазители, подмяна на антифриз, подмяна на спирачна течност, подмяна на моторно и други видове масла, подмяна на други видове течности и гориво-смазочни материали, смяна на филтри, смяна на накладки и дискове съгласно предписанията на производителя на автомобилите.
Република БЪЛГАРИЯ, гр. София, бул. „Черни връх“ № 43 — административен адрес на Националната служба за охрана.
Доставка на 10 броя фабрично нови и неупотребявани леки автомобили, които следва да са от една и съща марка и модел и да са произведени през 2020 г.
Предлаганите леки автомобили да отговарят на минималните изисквания на възложителя, посочени в техническа спецификация — приложение № 1 от документацията за участие. Леките автомобили се доставят при условията на доставка „франко“ посоченото място на изпълнение, т.е. DAP/Delivered at Place — доставка на място при възложителя, до което определеният изпълнител поема отговорността и разходите (в цената) за натоварване, превозване, разтоварване на стоката, мита, данъци, такси и пр. (всички рискове и разходи във връзка с изпълнението). Доставката следва да се извърши в срок до 90 календарни дни, считано от датата на сключване на договора за възлагане на обществената поръчка. За срока на предложената гаранция на леките автомобили изпълнителят следва да осъществява за своя сметка и в своите сервизи необходимите за валидността на гаранцията ремонти на леките автомобили, свързани с отстраняване на гаранционни или производствени дефекти. Единствено техническото обслужване при определен пробег на леките автомобили в гаранционния срок се извършва във ведомствения сервиз на възложителя, което включва само подмяна на крушки, предпазители, подмяна на антифриз, подмяна на спирачна течност, подмяна на моторно и други видове масла, подмяна на други видове течности и гориво-смазочни материали, смяна на филтри, смяна на накладки и дискове съгласно предписанията на производителя на автомобилите.
Процедурата за възлагане на обществената поръчка е прекратена с решение № D4430138/4.03.2021 г. на началника на НСО поради следните причини и мотиви: на основание чл. 110, ал. 2, т. 1 от ЗОП, тъй като е подадена само 1 оферта, което прави невъзможно постигането на целта на закона за ефективно разходване на средствата, посочена в чл. 1, ал. 1 от ЗОП. При наличието само на 1 оферта липсва важен елемент от целта на провеждане на обществената поръчка, а именно конкурентна среда и състезателност, за да се постигне в максимална степен задоволяване на интересите на възложителя и ефективното разходване на публичните средства. Конкуренцията при възлагане на една обществена поръчка е въздигната в основен принцип, тя е един от принципите, които трябва да са налице във всяка една процедура по възлагане на обществена поръчка по реда на ЗОП. В тази връзка в закона конкретно е посочено в чл. 2, ал. 1, т. 2 от ЗОП, че обществената поръчка следва да се възложи „в съответствие“ с принципа за „свободна конкуренция“. Наличието само на 1 оферта е специален случай, който води до невъзможност в процедурата по определяне на най-добрия по критериите на възложителя изпълнител да се реализира каквато и да е конкуренция, с оглед на което на още по-голямо основание чл. 2, ал. 1, т. 2 от ЗОП остава нереализирана норма. Решението за прекратяване е генерирано през платформата ЦАИС ЕОП съгласно изискванията на чл. 22, ал. 9 от ЗОП. За решението за прекратяване участникът е уведомен по реда и при условията на чл. 22, ал. 10 от ЗОП на 4.03.2021 г. в 14:49:57 часа, което се установява от времевия печат на получаването, съдържащ се в публичната преписка на поръчката в платформата ЦАИС ЕОП. Срокът за обжалване на решението за прекратяване е изтекъл на 15.03.2021 г. До изтичане на този срок възложителят няма информация за подадена жалба, нито в публичната преписка на поръчката в платформата ЦАИС ЕОП, нито от записите за получени жалби по ЗОП на официалния сайт на Комисия за защита на конкуренцията — орган по обжалването, нито в своята деловодна система. От това следва, че решението за прекратяване е влязло в сила на 15.03.2021 г., от който момент тече срокът, предвиден в чл. 26, ал. 1, т. 2 от ЗОП, за изпращане за публикуване на обявление за възлагане на поръчката в частта на прекратяването. Този срок е 7-дневен (считано от датата на влизане в сила на решението за прекратяване) и изтича на 22.03.2021 г.
На обжалване подлежи решение № D4430138/4.03.2021 г. на началника на НСО за прекратяване на процедурата за възлагане на обществената поръчка. Срокът за обжалване е 10-дневен и тече от връчване на решението за прекратяване на процедурата (чл. 197, ал. 1, т. 7, б. „д“ от ЗОП). Съгласно чл. 22, ал. 10 от ЗОП решението се смята за връчено от постъпването на съобщението на потребителския профил, което се удостоверява от платформата чрез електронен времеви печат. Видно от времевия печат в публичната преписка на поръчката в платформата ЦАИС ЕОП, решението за прекратяване е връчено на единствения участник на 4.03.2021 г. в 14:49:57 часа. Следователно срокът за обжалване по чл. 197, ал. 1, т. 7, б. „д“ от ЗОП е изтекъл на 15.03.2021 г., на която дата решението за прекратяване е влязло в сила, поради липса на жалби срещу него. Жалба срещу решението за прекратяване не е установена нито в публичната преписка на поръчката или профила на купувача в платформата ЦАИС ЕОП нито в публичния сайт на КЗК, нито в деловодната система на възложителя.